

 **Anexa nr. 1 la Hotărârea nr. 127/2023**

**Notă de fundamentare**

a Proiectului **“Dotarea Căminului pentru persoane vârstnice Recea Cristur”**

Căminul pentru Persoane Vârstnice Recea Cristur este o unitate de asistenţă socială care asigură, însistem rezidențial, găzduire şi hrană, îngrijire personală şi medicală, recuperare, readaptare, activităţi de ergoterapie şi petrecere a timpului liber, asistenţă socială, pe o perioadă nedeterminată, în funcţie de nevoile individuale ale beneficiarilor persoane vârstnice.

 Clădirea a fost construită între anii 1956-1958, a funcţionat ca Spital Rural aparţinând de Spitalul Judeţean Cluj până în 1992. Intre 1992-1999 s-a întrerupt activitatea. După reabilitarea clădirii a funcţionat ca Centru de Reabilitare şi Recuperare a tinerilor cu Handicap Sever în perioada 1999-2006, când s-a desfiinţat şi s-a înfiinţat Centrul pentru Persoane Vârstnice prin Hotărârea Consiliului Județean Cluj nr. 34 din 22 februarie 2006, redenumit în anul 2021 Căminul pentru Persoane Vârstnice Recea Cristur prin Hotărârea nr.139/2021 a Consiliului Judeţean Cluj.

Căminul are în prezent capacitate de cazare 30 locuri, femei şi bărbaţi, persoane vârstnice independente, semidependente şi dependente. Dormitorul/camera personală permite amplasarea a maximum 4 paturi şi a mobilierului minim. Pentru fiecare beneficiar se alocă 6mp în dormitor/camera personală. În situaţia în care centrul se adresează unor beneficiari cu afecţiuni de sănătate care necesită supraveghere permanentă, pentru aceştia pot fi amenajate dormitoare cu un număr maxim de 6 paturi, cu condiţia amplasării unor paravane despărţitoare. În prezent în cadrulCăminului pentru Persoane Vârstnice Recea Cristur sunt organizate în 13 camere de câte 2, 3 și 4 persoane. Dotări: grupuri sanitare, duşuri, băi cu cadă, sală de tratamente, sală de mese, spaţiu pentru activităţi, bloc alimentar pentru prepararea hranei, spălătorie, curte, grădină.

Personalul căminului este calificat pentru furnizarea de servicii sociale: şef centru, psiholog, lucrător social, asistente medicale, infirmiere, bucătari, muncitori curăţenie şi de întreţinere, inspector de specialitate economist, administrator, paznici. CPV Recea Cristur se află în structura Direcţiei Generale de Asistenţă Socială şi Protecţia Copilului Cluj, Consiliul Judeţean Cluj.

**Obiectul solicitării:**

Dotări în vederea respectării standardelor minime de calitate prevăzute prin Ordinul nr. 29/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială și a Ordinului nr. 1761/2021 pentru aprobarea Normelor tehnice privind curăţarea, dezinfecţia si sterilizarea în unităţile sanitare publice şi private.

 **Oportunitatea**:

Ordinul nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale precizează standardele minime de calitate pentru serviciile sociale cu cazare organizate ca centre rezidenţiale destinate persoanelor vârstnice. In funcţie de realizarea acestora se acordă acreditarea serviciilor sociale oferite în CPV. De

asemenea, Autorizaţia sanitară de funcţionare a centrului se avizează dacă sunt îndeplinite normele prevăzute de lege.

**Fondurile solicitate:** valoarea totală estimată a obiectivului/categoriei de investiţii exprimată în mii lei cu TVA inclus): **245.723 lei.**

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**